Кардиф
Ка̀рдиф (; , Кайрдѝд) е столица на Уелс, административен център на едноименния самостоятелен окръг Кардиф. Население 316 800 жители (2004 г.)

География 
Кардиф е пристанищен град, разположен в Южен Уелс, на крайбрежието при вливането на реките Илай и Таф в Бристолския канал на Атлантическия океан.

История 
Основан е от келтите през 1 век пр.н.е. По-късно, в края на I век при превземането на Британия, римляните изграждат „форт“ – военен лагер, който при Константин I Велики е укрепен с каменна укрепителна стена с квадратен план. Части от нея се забелязват в основите на средновековния Замък на Кардиф. След 1066 г. при завладяването на Англия от норманите вътре в средата на по-ранния лагер се издига голям землен насип, с каменна кула и овална висока стена. На 20 декември 1955 г. е обявен за столица на Уелс.

Образование 
Университетът на Кардиф е основан през 1883 г.
 Университет на Кардиф

Спорт 
На стадион „Милениум Стейдиъм“, красиво разположен на брега на река Таф, се играят от 2000 г. финалните мачове за купата на Англия (FA Cup) и суперкупата Чарити Шийлд (Charity Shield), както и много срещи по ръгби.

Представителният футболен отбор на града се нарича ФК Кардиф Сити (Cardiff City FC). Дългогодишен участник е в английската футболна група Чемпиъншип. Играе мачовете си на стадион „Ниниън парк“.

Личности родени в Кардиф 
 Крейг Белами (р. 1979), футболист
 Райън Гигс (р. 1973), футболист
 Роалд Дал (1916 – 1990), писател
 Боби Джоунс (р. 1929), писател
 Гриф Рис Джоунс (р. 1953), писател и артист
 Джилиън Кларк (р. 1937), поет
 Родри Морган (р. 1939), политик
 Тери Нейшън (1930 – 1997), телевизионен сценарист
 Айвър Новело (1893 – 1951), киноартист и певец
 Шейкин Стивънс (р. 1948), рокпевец
 Джон Ташак (р. 1949), футболен треньор
 Еос Чатър (р. 1976), уелска виолистка, членка на квартета „Бонд“

Побратимени градове 
  Луганск, Украйна
  Нант, Франция
  Перник, България
  Сиамън, Китай
  Фюлке Хордлан, Норвегия
  Щутгарт, Германия

Галерия

Източници

Външни препратки 
 Сайт на град Кардиф